Viborger Samler, 1847-09-04
Spanien. J Paris havde man allerede den 26de Aug, igjennem Telegraphen Underretning om, at Marschal Narvaez var ankommen til Madrid, og at Dronningen havde overdraget ham at danne et nyt Cabinet. Journalen La Presse, hvis Forbindelse med Moderados og General Narvaez er bekjendt, lader Marschallen fremtræde som Dictator. Hans Regjering", siger denne Journal, vil blive en Kamp i Paladset, i Cortesforsamlingen og maaskee ogsaa i Gaderne. Det vil blive en Regjering, hvor Magt er fremherskende. Derefter giver Journalen et billede af den i Spanien herskende Forvirring og Opløsning i de offentlige Tilstande. Dronningen lever i den største Jsolering; hendes Moder Christine er i Paris, hendes Gemal i Pardo, hendes Svigerfader – Jnfanten Francesco de Paula – i S. Sebastian; iblandt hendes uværdige og uanseelige Omgivelser udmærker Gen. Serrano sig ved sin notoriske indskrænkede Aand og sin raa Ærgjerrighed, næst ham har Pengemennesket Salamanca, den personificerede Agittage, Magt og Jndflydelse; disse lege med Kronen og sætte Landet paa Spil. Landets gamle Lov vil, at det kongelige Ægtepar skal leve sammen; Serrano vil ikke vige, og Kongen, som en Følge af Generalens Stivsind, vil ikke give efter; Partierne reise sig; Borgerkrigen hærier Catalonien; Forvirringen er almindelig. J denne Sagernes Tilstand erkjende Partierne i den materielle Magt det eneste Hjelpemiddel, Progressisterne vende sig til London, hvor Palmersion har Espartero i Baggrunden; Moderados vende deres Blik imod Paris, hvor Ludvig Philip havde Narvaez i Beredskab. Narvaez repræsenterer det moderate Parti og er i Besiddelse af Hærens Sympathier. Denne Generals Ord og Arm have for Øieblikket en saadan Kraft, imod hvilken der i Spanien ei gives nogen Modvægt. Narvaez vil altsaa forlange, at Døren bliver lukket for Progressisterne; han vil bevirke, at Gen. Serrano bortfjernes, at Kongen vender tilbage til sin Gemalinde, at der oprettes et Cabinet af Moderados; han vil blive understøttet af Hæren og af Moderados, der ere i Besiddelse af de vigtigste Embeder og af Majoriteten i Cortesforsamlingen. Men la Presse lægger ikke Dølgsmaal derpaa, at England ikke vil forblive en rolig Tilskuer. Lord Palmerston er Herre i Portugal; han har hos sig Gen. Espartero og Greven af Montemolin; han staaer i Forbund med det revolutionaire Parti, han vil med den ham eiendommelige Energie søge at drive igjennem sin længe nærede Plan, der tilsigter at ødelægge Ludvig Philips Værk, opløse Dronningens Ægteskab, og annullere Hertuginden af Montpensiers Rettigheder; og for at drive denne Plan igjennem vedligeholder den engelske Statsmand Tvedragt i Paladset, Revolutionen i Hovedstadens Gader og Borgerkrig i Provindserne. Kun Narvaez kan bevirke en Stilstand i disse Bestræbelser og i det spanske Spørgsmaal, men det overgaaer hans Kræfter at løse dem paa en tilfredsstillende Maade. Paladsspørgsmaalet, saaledes som det nu er, og saaledes som England snart vil gjøre det til, er et europæiskt Spørgsmaal, som, overladt til Borgerkrigens Tilfældigheder og til democratiske Rænkers Machiavellisme, let kan bringe Europa i den samme Stilling, hvori det befandt sig ved den spanske Successionskrigs Udbrud.